Јавно предузеће: „Електропривреда Србије“ Београд

Огранак РБ Колубара

Организациона целина:Дирекција

Комерцијални сектор

 M.M.

*На основу Oдлуке о покретању поступка продаје конзумних јабука путем подношења захтева заинтересованих лица а на основу Јавног пизива са продуженим трајањем док трају залихе број: 04.02-504109/1-19 од 17.09.2019. године Дирекција ЈП „ЕПС“ Београд - Огранак РБ Колубара Лазаревац, Центар за стручне послове и логистику, Комерцијални сектор, Вреоци, објављује:*

**ЈАВНИ ПОЗИВ**

за продају конзумних јабука са продуженим трајањем, путем подношења захтева заинтересованих лица, док трају залихе

1. **ПРЕДМЕТ ПРОДАЈЕ**

**КОНЗУМНЕ ЈАБУКЕ, род 2019:**

* Очекивани принос јабука износи **100 тона**;
* Продајна цена износи **10,00 дин/kg, без ПДВ**, на паритету EXW – неутоварено.
* Јабуке се испоручују/преузимају директно из воћњака на дан бербе.
* Минимална откупна количина је 1 (једна) тона.
* Очекивано време испоруке/преузимања: прва, друга декада октобра.
* Обавеза купаца је да обезбеде амбалажу и обаве послове бербе, утовара и транспорта.

Цена наведених производа је изражена без обрачунатог ПДВ. Према Закону о ПДВ ( „Службени гласник ПС“, број 84/04, ... 30/18) промет свежег воћа опорезује се посебном стопом од 10%.

1. **НАЧИН ПРОДАЈЕ**

Продаја јабука се одвија на основу захтева заинтересованих лица, упућених у вези са Јавним позивом продавца. Право на откуп јабука имају сва заинтересована правна и физичка лица која:

* Уплате депозит у висини од 10% од вредности без ПДВ изабране откупне количине јабука
* Упуте захтев за откуп одређене количине јабука;

 **Уколико је заинтересовано лице физичко лице,** уз захтев о куповини прилаже доказ о уплати депозита, фотокопију личне карте односно одштампане податке ишчитане са читача личне карте са обавезно приложеном личном картом на увид ради утврђивања идентитета учесника.

 **Правно лице или овлашћено лице правног лица (купца)** уз захтев мора приложити:

* Оригинал доказа о уплати депозита (примерак овереног налога за пренос, примерак овереног Извода из банке, примерак овереног налога за уплату и сл.);
* Фотокопију личне карте законског/овлашћеног заступника правног лица;
* Извод из АПР-а;
* Пуномоћје/Овлашћење за заступање правног лица.

**Обрасци Захтева за куповину конзумних јабука, за физичка и правна лица налазе се у прилогу Јавног позива објављеног на званичној интернет страници ЈП ЕПС** [**www.eps.rs**](http://www.eps.rs/)

 Захтеве за откуп конзумних јабука заинтересованa лица могу од дана објављивања Јавног позива на сајту ЈП ЕПС, предавати у писарници Комерцијалног сектора – Огранак РБ Колубара улица Дише Ђурђевића б.б. 11560 Вреоци.

1. **УСЛОВИ ПРОДАЈЕ**

Купци, чији захтеви за куповину буду прихваћени, дужни су да закључе уговор, предметни производ плате по предрачуну и изврше преузимање робе на начин регулисан уговором.

Продавац је дужан да изврши повраћај депозита купцу након реализације предметног купопродајног Уговора. Учесницима, којима се захтеви не одобре, биће враћен депозит по реализацији закључених Уговора.

Право на повраћај депозита Купац губи у случају да:

-Одбије да потпише уговор у року од 7 (словима:седам) дана од дана када му је уговор достављен на потпис.

-Не уплати уговорени износ по испостављеној профактури у предвиђеном (валутном) року.

-Не изврши преузимање уговорене количине пољопривредних производа у уговореном року.

Заинтересованим лицима биће омогућен обилазак и увид у предмет продаје на свим дозвољеним локацијама, сваког радног дана у времену од 9:00 до 13:00 часова.

 За све информације везане за увид у предмет продаје, као и за стручна питања, обратити се Јелени Ђурић на телефон: **011/8123-333**, локал **16-11**.

 Контакт лица за комерцијална питања су Младен Матић и Александар Живановић, телефон: **011/785-5497**.